Odense Adresse-Contoirs Efterretninger, 1848-09-18
- Hamborgerblade af 13 og 14 Septbr., hvis Efterretninger fra Frankfurt naae til den 12 Morgen, bekræfte ikke Dannelsen af et nyt Rigsministerium. Den som Førsteminister betegnede Baron Stockmar har tvertimod erklæret sig uvillig til at samle et Ministerium, hvorefter Rigsforstanderen har kaldet Rigsforsamlingens Vicepræsident, Herrmann fra München, til sig, men det ansees for meget tvivlsomt, om enten han eller nogen Anden for Øieblikket vil eller kan udrette Noget. Om Dahlmann er der ikke længer Tale. Sagen er, at Jngen tør blive Minister, saalænge Man er uvis om, paa hvilken Siden Rigsforsamlingens Majoritet vil være i Spørgsmaalet og Vaabenstilstandens Antagelse eller Forkastelse. Pluraliteten af Venstre og venstre Centrum bliver forøvrigt ved den engang fattede Beslutning, og har i den Anledning indgivet et Andragende, som meget bestemt fordrer Vaabenstilstanden forkastet. Enkelte Medlemmer af venstre Centrum synes derimod at fortryde den tagne Beslutning, og Høire arbeider med stor Jver paa at faae Minoriteten gjort til Majoritet. J den forenede Kommittee havde Forholdet – som det hedder ifølge en Skrivelse fra Champhausen, at Danmark gav Slip paa Carl Moltke som Regjeringspræsident og at nye Underhandlinger vilde vorde indledede betræffende saadanne Anordninger, som kunde tjene til Hertugdømmernes Beroligelse - stillet sig saaledes, at 10 Stemmer mod 8 vare for, at Vaabenstilstanden ikke skulde forkastes, men at Man vilde trænge paa, at Rigsforstanderens Regjeringstiltrædelse skulde notificeres Danmark og nye Underhandlinger da strax aabnes i hans Navn. Jmidlertid kom Claussen tilbage fra Holsteen og Arndt fra Bonn, hvorved Stemmerne stode 10 mod 10, og da Kommitteens Præsident, Dahlmann, stemte for Forkastelsen, hvorved de preussiske Deputerede siges at være komne i stor Alteration, er Majoriteten i Kommitteen imod Vaabenstilstanden. Aftstykkerne vedrørende Underhandlingerne om Vaabenstilstanden, der nu ere trykte og om deelte blandt Forsamlingens Medlemmer, udgjøre ikke mindre end 92 Foliosider. Man meente, at Sagen vilde komme under Behandling i Rigsforsamlingen den 12te eller 13de og Mange troede, at de gamle Ministre atter vilde komme til Roret, ifald Vaabenstilstanden antages; imidlertid vedblive de at udføre saadanne løbende Forretninger, som ikke ere af politisk Art. Med Hensyn til Debatterne om Kirkens Forhold til Staten har Rigsforsamlingen vedtaget Følgende: "Hvert Religionsselskab (Kirke) ordner og forvalter sine Anliggender selvstændigen, men er, som ethvert andet Selskab i Staten, underkastet Staten. Nye Religionsselskaber have Lov til at danne sig; de behøve ingen Anerkjendelse af Staten. Jntet Religionsselskab nyder Forrettigheder ved Staten. Der bestaaer for Fremtiden ingen Statskirke." - J Preussen er det eiheller endnu lykkedes at bringe det nye Ministerium istand; Beckerath ventedes med Længsel fra Frankfurt (han skal være ankommen til Berlin den 14de om Eftermiddagen); Kongens bifaldende Yttringer angaaende de gamle Ministres Holdning overfor Nationalforsamlingen have vakt megen Misnøie. Roligheden er dog ikke bleven forstyrret i Berlin; i Potsdam derimod er der forefaldet Konflikter med det derværende Militair, foranlediget ved, at Man vilde befrie nogle arresterede Soldater. Man begyndte at bygge Barrikader, der blev slaaet Generalmarsch og det rom til Haandgemæng hvorved flere skulle være saarede.